cyanic-selkie/wikianc huggingface dataset:
Ռուբինյաններ
Իշխաններ
Ռուբեն Ա–ին գործակցել է եղբայրը՝ Թորոսը, որն իր Արտա դստերը կնության տալով Պաղտին I թագավորին՝ դաշնակցային կապեր էր հաստատել Երուսաղեմի խաչակրաց պետության հետ։ Ռուբեն Ա–ի ավագ որդին և հաջորդը՝ Կոստանդին Ա, ազատագրել է հայկական մի շարք նոր գավառներ, քաղաքներ ու բերդեր։ Վերակառուցել է Վահկա բերդը և 1098–ին հռչակել իշխանապետության մայրաքաղաքն ու գահանիստը։ Դաշնակցային կապեր է հաստատել Եդեսիայի դքսության հետ, որն ամրապնդվել է նրա դստեր և Ջոսլին I դքսի ամուսնությամբ։ Կոստանդին Ա–ի ավագ որդին և հաջորդը՝ Թորոս Ա, 1104–ին բյուզանդական տիրապետությունից մասամբ ազատագրել է Դաշտային Կիլիկիան՝ Սիս և Անարազաբա քաղաքներով, 1107–ին իշխան Գող Վասիլի օգնությամբ Բերդուսի մոտ ջախջախել սելջուկյան թուրքերին՝ կանխելով նրանց առաջխաղացումը, 1111–ին հույներից ազատագրել է Կնդռոսկավիս բերդը։ Բյուզանդական Ալեքսիոս I կայսրը հարկադրված ճանաչել է Թորոս Ա–ի ինքնավարությունը։ Թորոս Ա որդիներ Կոստանդինը և Օշինը մահացել են հավանաբար դեռևս հոր կենդանության օրոք։ Ուստի գահը ժառանգել է Թորոս Ա–ի կրտսեր եղբայր Լևոն Ա, նրա տաղանդավոր զորավար ու գահակիցը։ Գահակալման սկզբին Լևոն Ա, հակահարված հասցնելով սելջուկյան թուրքերի և խաչակիր ասպետների ոտնձգություններին, ամրապնդել է երկրի հյուսիսային և արևելյան սահմանները, իսկ 1132–ին բյուզանդացիներից ազատագրել է Դաշտային Կիլիկիան։ Հալեպի Զանգի ամիրայի և Եդեսիայի դուքս Ջեսլին II–ի դաշնակցությամբ Լևոն Ա պարտության է մատնել Անտիոքի դքսության և Երուսաղեմի թագավորության միացյալ ուժերին, ընդարձակել երկրի սահմանները հարավ–արևելքում։ Սակայն 1137–ի ամռանը բյուզանդական նարխուժների դեմ 35–օրյա հերոսական դիմադրությունից հետո, կնոջ և որդիներ՝ Ռուբենի ու Թորոսի (Թորոս Բ) հետ գերեվարվել է։ Կոստանդնուպոլսում բանտարկված Լևոն Ա և նրա գահաժառանգ որդի Ռուբենը սպանվել են, իսկ Թորոս Բ փախել է և եղբայրների՝ Ստեփանեի ու Մլեհի օգնությամբ վերականգնել ընդհատված պետականությունը։ Կիլիկյան Հայաստանի նվաճման նոր փորձերը ավարտվել են բյուզանդական զորքերի պարտությամբ, կայսրությունը հարկադրված ճանաչել է Թորոս Բ–ի իշխանապետույունը՝ նրան մեծարելով ,Պան Սեբաստոս» տինղոսով։ Ստեղծելով մշտական և մարտունակ բանակ՝ Թորոս Բ ընդարձակել և ամրապնդել է երկրի սահմանները, գահի շուրջ կենտրոնացրել հայ ավատատերտներին, զբաղվել շինարարական աշխատանքներով։ Թորոս Բ–ին հաջորդել է Մլեհ եղբայրը, որը գահակալման սկզբնական տարիներին Հալեպի ամիրա Նուր ադ–Դինի զինակցությամբ ջախջախել է Անտիոքի դքսության և Երուսաղեմի թագավորության ուժերը, երկրից վտարել խաչակիր ասպետների հոգևոր օրդեններին, ապա բյուզանդացիներից ազատագրել Դաշտային Կիլիկիան։ 1173–ին Մլեհը վերակառուցել է Սիս քաղաքը և մայրաքաղաքը Վահկայից տեղափոխել այնտեղ։ Դաժանորեն պատժել և հալածել է իր նոր քաղաքական գծին ընդդիմացող իշխաններին ու լատինամետ կղերականներին, որի համար շուտով զոհվել է պալատական դավադրությամբ։ Թաղվել է Մեծ քարի վանքում։ Մլեհին հաջորդել է նրա Ստեփանե եղբոր ավագ որդին՝ Ռուբեն Գ։ Իր գահակից եղբոր և տաղանդավոր զորավար Լևոնի աջակցությամբ Ռուբեն Գ 1180–ական թթ վերջնականապես ազատագրել է Ալեքսանդրետից մինչև Սելևկիա ձգվող ծովեզերքը, հենակետերը Կիլիկյան Հայաստանում։
Թագավորներ
1187–ին Ռուբեն Գ գահը կամովին հանձնել է Լևոն Բ–ին, որը շրջակա թշնամիների դեմ շահած մի շարք նոր հաղթանակներով բարձրացրել է պետության կշիռն ու հեղինակությունը։ 1198–ին, օծվելով «Թագավոր ամենայն Հայոց, և նահանգին Կիլիկէացոց, և Իսաւոիոյ», նա Հայոց իշխանապետությունը հռչակել է Հայոց թագավորություն, որն ստացել է միջազգային լայն ճանաչում։ Մի շարք էական բարեփոխումներով Լևոն Բ ամրապնդել է պետության քաղաքական հզորությունը, խթանել տնտեսության, մշակույթի ու լուսավորության ընդհանուր վերելքը։
Ձուլում
Լևոն Բ մահով սպառվել է Ռուբինյանների տոհմն արական գծով։ Նրա գահաժառանգ դուստր Զաբելը 1226–ին ամուսնացել է Կոնստանտին սպարապետի որդի Հեթում Ա–ի հետ, ով հանդիսացավ Հեթումյանների թագավորական տոհմի հիմնադիրը։
Ռուբինյանների գահացանկը
Կատեգորիա:Ռուբինյաններ Կատեգորիա:Կիլիկյան Հայաստանի իշխաններ Կատեգորիա:Կիլիկյան Հայաստան
Աուտոգեն մարզում
Աուտոգեն մարզում (հուն. αυτός – ինքը, ինքս, ինքնա, γεννάω – ծնում եմ), հոգեֆիզիոլոգիական վարժությունների համակարգ և դրա կիրառման գործընթացը։Հոգեբանական վերականգնման ամենակարևոր միջոցներից է։ Օգտագործվում է ինքնուրույնաբար սեփական հոգեկան ու ֆիզիոլոգիական գործընթացները կարգավորելու, բնավորության և հմտությունների նպատակասլաց ձևավորման, ախտաբանական երևույթներից ազատվելու համար։
Մայա Չիբուրդանիձե
Մայա Գրիգորիի Չիբուրդանիձե (მაია ჩიბურდანიძე, հունվարի 17, 1961, Քութայիս, Վրացական Խորհրդային Սոցիալիստական Հանրապետություն), վրացի խորհրդային շախմատիստուհի, աշխարհի 6-րդ չեմպիոնուհին։ Շախմատային օլիմպիադաների իննակի հաղթող։ 1978 թվականին ստացել է ԽՍՀՄ սպորտի վաստակավոր վարպետի կոչում։ 17 տարեկանում դարձել է ԽՍՀՄ չեմպիոն՝ հաղթելով իր հայրենակցուհուն՝ Նոնա Գափրինդաշվիլուն։
Աուտոգեն մարզում
Աուտոգեն մարզման մեթոդիկան առաջարկվել է գերմանացի հոգեթերապևտ Հենրիխ Շուլցի կողմից։
Մայա Չիբուրդանիձե
Կենսագրություն
Ավարտել է Թբիլիսիի բժշկական ինստիտուտի սրտաբանության բաժինը։
Աուտոգեն մարզում
Զուգորդվում է ինքնաներշնչման հետ։ Ներկայումս կիրառվում է նաև մանկավարժության բնագավառում, մասնավորապես դժվար դաստիարակվող երեխաների հետ տարվող աշխատանքի ընթացքում։
Մայա Չիբուրդանիձե
Կենսագրություն
Գրիգորի Չիբուրդանիձեի ընտանիքի բոլոր երեխաները խաղում էին շախմատ։ Մեծերը սովորեցնում էին փոքրերին, իսկ հետո փոքրերը հաղթում էին նրանց։ Եվ այսպես ութնամյա Մայան, ում խաղալ էր սովորեցրել մեծ եղբայր Ռևազը, շատ շուտ սկսեց հաղթել քրոջը՝ Լամարային, պոլիտեխնիկական ինստիտուտի երկրորդ կուրսի ուսանողուհուն։
Աուտոգեն մարզում
Աղբյուրներ
Կատեգորիա:Կիրառական հոգեբանություն Կատեգորիա:Գիտակցություն
Մայա Չիբուրդանիձե
Կենսագրություն
Տանը Մայայի հաջողություններին չէին զարմանում։ 3 տարեկանում նա սովորեց կարդալ, 5 տարեկանում կատարում էր հաշվարկներ եռանիշ թվերով։ Դպրոցում համարվում էր լավագույն աշակերտուհիներից մեկը։ Շախմատը նա սիրում էր առանձնահատուկ և ամբողջ իր ազատ ժամանակը անցկացնում էր Քութայիսի պիոներների պալատում։
1970 թվականին 10-ամյա Մայան դարձավ Վրաստանի դպրոցահասակների չեմպիոնուհի։
Մարզական նվաճումներ
Շախմատը Մայայի համար դարձավ ոչ թե խաղ, այլ կյանքի իմաստ։ Արդեն 17 տարեկանում նա խաղացել էր մոտ 500 լուրջ պարտիա։ Մինչ այդ պահը նա դարձել էր ԽՍՀՄ չեմպիոնուհի, հավակնորդների մրցաշարի հաղթող, դարձել աշխարհի չեմպիոնուհի Նոնա Գափրինդաշվիլու մրցակիցը։
1978 թվականին Պիցունդա առողջարանային քաղաքում, Սև ծովի ափին, կայացավ Գափրինդաշվիլի - Չիբուրդանիձե մրցախաղը։ Խաղացվում էր 16 պարտիա։ Մայան արդեն մեկնարկում ստացավ առավելություն և այն պահպանեց մինչև վերջ՝ հաղթելով 8,5:6,5 հաշվով։
Հետևելով Նոնայի օրինակին՝ Մայան սկսեց հաճախ հանդես գալ տղամարդկանց մրցաշարերում։ 1979 թվականին Բարսելոնայում ավանդաբար անցկացվող «Կոստա Կատալանա» մրցաշարում նա 1-3-րդ տեղերը բաժանեց գրոսմայստեր Էդուարդ Գուֆելդի և միջազգային վարպետ Ստեֆանո Տատաիի (Իտալիա) հետ։
Աշխարհի ուժեղագույն շախմատիստուհու տիտղոսը Մայան պաշտպանել է չորս անգամ՝ Նանա Ալեքսանդրիայի (1981), Իրինա Լևիտինայի (1984), Ելենա Ախմիլովսկայայի (1986) և Նանա Իոսելիանիի (1989) հետ մրցախաղերում։ Այդ տարիներին նա հասել է մի շարք հաջողությունների և տղամարդկանց միջազգային մրցաշարերում. Դելի (1984)` 1-ին տեղ, Բանյա Լուկա (1985)` 1-ին տեղ, Բիլբաո (1987)` 3-4-րդ տեղեր, Բրյուսել (1987)` 2-րդ տեղ։ 1986 թվականին Մայան ոչ-ոքի (4:4) ավարտեց մրցախաղը հարավսլավցի գրոսմայստեր Պետար Պոպովիչի հետ։ Դրանից երկու տարի առաջ Մայան դարձել էր տղամարդկանց գրոսմայստեր ։ Նոնա Գափրինդաշվիլուց հետո Մայան երկրորդ կինն էր, ով արժանանում էր այդ կոչմանը։
1991 թվականին, հանդիպելով նոր հավակնորդուհու՝ չինուհի Սե Ցզյունի կոշտ դիմադրությանը, Մայան զիջեց աշխարհի չեմպիոնուհու տիտղոսը։ Չիբուրդանիձեն պատմության մեջ միակ շախմատիստուհին է, ով ինը անգամ հաղթել է շախմատային օլիմպիադաներում։ Այդ նվաճմանը նա հասել է 1978, 1980, 1982, 1984 և 1986 թվականներին՝ հանդես գալով ԽՍՀՄ հավաքականի կազմում, և 1992, 1994, 1996 և 2008 թվականներին՝ արդեն պաշտպանելով Վրաստանի ընտրանու պատիվը։ Միայն նրա հայրենակցուհի Նոնա Գափրինդաշվիլուն է հաջողվել օլիմպիական ոսկե մեդալներ նվաճել 11 անգամ ։
Գրականություն
Կատեգորիա:Վրացի շախմատիստներ Կատեգորիա:Շախմատի գրոսմայստերներ Կատեգորիա:Շախմատի աշխարհի չեմպիոնուհիներ Կատեգորիա:Քութայիս քաղաքում ծնվածներ Կատեգորիա:Պատվո շքանշանի ասպետներ (Վրաստան)
Լեկարևկա (գյուղ, Ալեքսանդրիայի շրջան)
2001 թվականի տվյալներով Լեկարևկա գյուղում բնակվում էր 820 մարդ։
Արտաքին հղումներ
Կատեգորիա:Ուկրաինայի Կիրովոգրադի մարզի Ալեքսանդրիայի շրջանի բնակավայրեր Կատեգորիա:Ուկրաինայի գյուղեր
Արիոզո
Արիոզո (arioso, aria-արիա), մեներգային դրվագ օպերայում (օրատորիայում, կանտատում)։ Սովորաբար փոքր է, քան արիան, գրված ազատ հորինվածքով, հաճախ՝ ասերգին բնորոշ ձևով։ Օրինակներից են՝ Արշակի (Չուխաճյանի «Արշակ Երկրորդ»), Ալմաստի (Սպենդիարյանի «Ալմաստ»), Կանիոյի (Լեոնկավալլոյի «Պայացներ»), Հերմանի, Լենսկու (Չայկովսկու «Պիկովայա դամա», «Եվգենի Օնեգին») արիոզոները։
Կատեգորիա:Երաժշտական եզրույթներ Կատեգորիա:Իտալերեն օպերային տերմիններ
Խնամիները 2
«Խնամիները 2» (Сваты 2), 2009 թվականին նկարահանված ռուս-ուկրաինական երկսերիանոց կինոնկար։ «Խնամիները» ֆիլմի շարունակությունը։
Սյուժե
Խնամիների արկածներն շարունակվում են։ Բուդկոյի աղջիկը (Մաշան) հղիության վերջին ամսում է։ Իր և ամուսնու՝ Մաքսիմի հարաբերություններն այնքան էլ լավ վիճակում չեն։ Խնդրին յուրօրինակ լուծում է գտնում նրանց հնգամյա աղջիկը՝ Ժենկան։ Նա կանչում է իր տատիկներին և պապիկներին։ Խնամիներն գալիս են օգնության։ Նրանք ցանկանում են նորից միացնել իրենց երեխաներին և հարթել նրանց հարաբերությունները, սակայն նրանցից յուրաքանչյուրն որոշում է դա անել իր ձևով։
Տես նաև
Խնամիները (սերիալ)
Բուֆալո շրջան (Նեբրասկա)
Բուֆալո շրջան (Buffalo County), ԱՄՆ Նեբրասկա նահանգի 93 վարչական միավորներից մեկը։ Ընդհանուր տարածությունը 2.507 կմ² է, բնակչությունը՝ 42.259 մարդ (2010 թվականի տվյալներով)։ Շրջկենտրոնն է Քերնի բնակավայրը։ Կազմավորվել է 1855 թվականին։
Արտաքին հղումներ
Կատեգորիա:Նեբրասկայի շրջաններ
Ժողովածու (2622)
Ծանոթագրություններ
Կատեգորիա:Մատենադարանի ձեռագրեր
Եկատերինա Մեդիչի
Եկատերինա Մեդիչի (Catherine de Médicis, լրիվ անունը՝ Եկատերինա Մարիա Ռոմոլա դի Լորենցո դե Մեդիչի (Caterina Maria Romola di Lorenzo de' Medici), ), Ֆրանսիայի թագուհի, Ֆրանսիայի թագավորության ժամանակավոր կառավարիչ-գահապահ։
Ֆրանսիայի թագավոր Հենրիխ II Վալուայի կինը, Ուրբինոյի դուքս Լորենցո դե Մեդիչիի դուստրը։
Կենսագրություն
Ծնվել է Ֆլորենցիայում 1519 թվականի ապրիլի 13-ին։ 1533 թ. հոկտեմբերին իր հորեղբայր Հռոմի պապ Կղեմես VII-ի ջանքերով ամուսնացել է Օրլեանի դուքս, հետագայում Ֆրանսիայի թագավոր Հենրիխ II-ի հետ։ Եկատերինայի և Հենրիխի մոտ ծնվել է 10 երեխա, որոնցից հասուն տարիքի են հասել 4 որդի և 3 դուստր։ Հենրիխ II-ի իշխանության տարիներին Եկատերինան մեծ ազդեցություն չի ունեցել արքունիքում՝ գտնվելով ամուսնու ֆավորիտուհի՝ Դիանա դը Պուատիեի ստվերում։ Սակայն 1559 թ. Հենրիխը մահանում է դժբախտ պատահարից, իսկ 1560 թ. մահանում է նրան հաջորդած Հենրիխի և Եկատերինայի ավագ որդի Ֆրանցիսկ II-ը։ Եկատերինան դառնում է իր անչափահաս որդի՝ Կարլոս IX-ի գահապահը։ Այդ պաշտոնը օժտում է նրան պետական կառավարմանը մասնակցելու մեծ լիազորություններով, որոնք Եկատերինա Մեդիչին պահպանում է մինչև իր մահը։ 1574 թ. Կարլոս IX-ի մահից հետո ֆրանսիական գահը ժառանգել է Եկատերինայի մեկ այլ որդի՝ Հենրիխ III-ը։ Նրա դուստրերից մեկը՝ Եղիսաբեթը դարձել է Իսպանիայի թագավոր Ֆիլիպ II-ի երրորդ կինը, իսկ իր մյուս դստեր՝ Մարգարիտա Վալուան (Մարգո թագուհի) տրվել է կնության Հենրիխ Նավառացուն։
XVI դարի երկրորդ կեսը Ֆրանսիայում կաթոլիկների և բողոքականների (Ֆրանսիայում նրանց անվանում էին հուգենոտներ) միջև ընթացող կրոնական պատերազմների ժամանակաշրջան էր, պատերազմ, որը մերթ մտնում էր սուր առճակատման փուլ, մերթ որոշ չափով մարում էր։ Եկատերինա Մեդիչին, դավանելով կաթոլիկություն, տատանվում էր մի կողմից փոխզիջման ու խաղաղեցման քաղաքականության և մյուս կողմից՝ կոշտ գիծ տանելու միջև՝ չխորշելով անգամ հուգենոտների սպանություններից և կոտորածներից։ Նրան ամենից շատ հուզել է իր ազդեցության պահպանումը ի հակակշիր գործող երկու խմբավորումների՝ կաթոլիկ, որի պարագլուխներն էին դուքս դը Գիզը և Լոթարինգիայի ազնվական տան այլ ներկայացուցիչները, և բողոքական, որը ղեկավարում էին Հենրիխ Նավառացին և ծովակալ Գասպար դը Կոլինյին։ 1572 թ. օգոստոսի 24-ին Փարիզում սկսվել է հուգենոտների կոտորած, որոնք հավաքվել էին քաղաք Հենրիխ Նավառացու և Մարգարիտա Վալուայի ամուսնության տոնախմբություններին մասնակցելու նպատակով։ Սկզբում սպանվել է Կոլինյին, այնուհետև հրահանգ է տրվում հաշվեհարդար տեսնել անխտիր բոլոր հուգենոտների հետ։ Այդ իրադարձությունները հայտնի են «Բարդուղիմեոսյան գիշեր» անունով, քանի որ օգոստոսի 24-ը կաթոլիկ օրացույցում սուրբ Բարդուղիմեոսի հիշատակի օրն էր։ Կոտորածը շարունակվել է շուրջ մեկ շաբաթ՝ այնուհետև տարածվելով Ֆրանսիայի որոշ շրջաններով ևս։ Ֆրանսիայում ջարդերի ալիքին զոհ են գնացել շուրջ 50,000 հուգենոտ, իսկ Հենրիխ Նավառացին կարողացել է իր կյանքը փրկել առերես կաթոլիկություն ընդունելով։ Որևէ հիմք չկա կասկածելու, որ Եկատերինա Մեդիչին իր որդու՝ Կարլոս IX-ի հետ միասին հուգենոտներին կոտորելու որոշում ընդունած անձանցներից մեկն էր։ Եկատերինա Մեդիչին հայտնի է նաև որպես ճարտարապետության, գրականության և արվեստների հովանավոր։ Լինելով շքեղության և պերճանքի սիրահար՝ նա կարգադրել է կառուցել Լուվրի նոր թև և մեկնարկ է տվել Տյուիլրիի շինարարությանը։ Փարիզից դուրս նրա նախաձեռնությամբ կառուցվել է Շանոնսո ամրոցի պատշգամբասրահը (Տուր քաղաքի մոտ), որը համարվում է Ֆրանսիայի ճարտարապետության գլուխգործոցներից մեկը։ Եկատերինայի անձնական գրադարանը, որում պահվում էին բազմաթիվ հազվագյուտ ձեռագրեր, Վերածննդի դարաշրջանի Ֆրանսիայի խոշորագույն հավաքածուներից մեկն էր։
Եկատերինա Մեդիչին վախճանվել է Բլուայում 1589 թ. հունվարի 5-ին։ Շուրջ 8 ամիս անց՝ 1589 թ. օգոստոսի 5-ին սպանվել է նրա որդի Հենրիխ III-ը։ Չթողնելով օրինական ժառանգորդներ՝ Եկատերինա Մեդիչիի որդիները դարձան ֆրանսիական գահի վրա Վալուա հարստության վերջին ներկայացուցիչները։
Ծանոթագրություններ
Կատեգորիա:Ֆրանսիայի թագուհիներ
Պրոտասովո (գյուղ, Լուխովիցկի շրջան)
Պրոտասովո (Протасово), գյուղ Ռուսաստանի Մոսկվայի մարզի Լուխովիցկի շրջանի կազմում։
Բնակչությունը 2006 թվականին գրանցված տվյալներով կազմում էր 2 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Մոսկվայի մարզի Լուխովիցկի շրջանի բնակավայրեր
Լեսնիե Դալի
Լեսնիե Դալի (Лесные Дали), գյուղ Ռուսաստանի, Սմոլենսկի մարզի Սիչովսկի շրջանի կազմում։
Բնակչությունը 2007 թվականին գրանցված տվյալներով կազմում էր 147 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Սիչովսկի շրջանի բնակավայրեր
Ռաուլ Լիսոաին
Ռաուլ Լիսոաին Կրուսը, (Raúl Lizoaín Cruz, ), իսպանացի ֆուտբոլիստ, դարպասապահ, որն այժմ խաղում է Իսպանիայի Լաս Պալմաս ակումբում։ Ռաուլ Լիսոաինը Լաս Պալմասի ֆուտբոլային ակումբի սան է։ 2010-2011 թվականի մրցաշրջանում նա մի քանի խաղ է անցկացրել Տերսերայում հանդես եկող պահուստային թիմում։
Ակումբային կարեիերա
2011-2012 թվականի մրցաշրջանի մեկնարկից առաջ Լիսոաինը ընդգրկված էր Լաս Պալմասի գլխավոր թիմում։ 2011 թվականի նոյեմբերի 26-ին Սեգունդայում հյուրընկալվելով «Ուեսկային», 34-րդ րոպեին զբաղեցրեց դարպասապահ Մարիանո Բարբոսայի դիրքը` նրան հեռացնելուց հետո ։ «Լաս Պալմաս» ֆուտբոլային ակումբի սան Ռաուլ Լիսոաին 2010-2011 ֆուտբոլային մրցաշրջանում անցկացրել է մի քանի խաղ Տերսերայում հանդես եկող պահեստային ակումբում։
Մինչև 2011-2012 մրցաշրջանի սկսվելը նա ամրագրվել էր հիմնական «Լաս Պալմաս» ակումբային թիմում։ 2011 թվականի նոյեմբերի 26-ին նա առաջին անգամ փոխարինեց դարպասապահին հյուրընկալվելով «Ուեսկա» ֆուտբոլային ակումբին, քանի որ նրանց դարպասապահ Մարիանո Բարբոսան խաղի 34-րդ րոպեին հեռացվեց դաշտից։ Լիսոաինը խաղաց որպես պահեստային դարպասապահ մինչև Բարբոսայի անցնելը «Սևիլյա» 2014 թվականին։ Հետո նա մրցման մեջ մտավ նորակոչիկ Կաստոյի հետ հիմնական կազմում խաղալու համար, արդյունքում զիջեց նրան, բայց 2015 թվականին Կաստոն վնասվածք ստացավ և Լիսոաին վերջին խաղերում պաշտպանեց «Լաս Պալմասի» դարպասը Սեկունդայում ակումբի կազմում խաղալիս` 2014-2015 թվականին երեք խաղերում բարձրագույն խումբ դուրս գալու համար։ «Սարագոսա» ակումբի հետ վճռական հանդիպման ժամանակ  հիմնական կազմում տեղը զբաղեցրեց Կաստոն, որի արդյունքում «Լաս Պալմասը» վերադարձավ բարձրագույն խումբ։
2015 թվականի օգոստոս 22 Ռաուլ Լիսոյինը առաջին անգամ դուրս եկավ մեկնարկային կազմ՝ հյուրընկալվելով Մադրիդի «Ատլետիկո» ակումբին ։
Ծանոթագրություններ
Կատեգորիա:Իսպանացի ֆուտբոլիստներ Կատեգորիա:Ֆուտբոլի դարպասապահներ Կատեգորիա:Լա Լիգայի ֆուտբոլիստներ
Արիոբարզանես
Արիոբարզանես, Ատրպատականի թագավոր մ.թ.ա. 20 թվականից։ Հռոմի Անտոնիոս զորավարի գործակցի՝ Ատրպատականի տապալված թագավոր մար Արտավազդի որդին։ Արտաշես Բ-ի դավադրական սպանությունից հետո հռոմեացիներն Ատրպատականն անջատեցին Հայաստանից և նրա թագավոր հռչակեցին Արիոբարզանին։ Արտաշեսյանների վերջին շառավղի՝ Հայոց թագավոր Տիգրան Դ-ի մահից (մ.թ. 1) հետո Հռոմի զորավար Գայոս Կեսարը մ.թ. 2 թվականին Արիոբարզանին ճանաչեց նաև Հայաստանի թագավոր։ Այս արարքը համարելով անհանդուրժելի՝ հայ իշխանները մ. թ. 2 թվականին ապստամբել են և դիմադրել հռոմեացիներին։ Ըստ Տակիտոսի, Արիոբարզանը մահացել է «դիպվածական մահով»։ Ենթադրվում է, որ նրան սպանել են ապստամբ հայերը։
Կենսագրություն և գործունեություն
Հայոց Արտաշես Բ արքան Հռոմի դիրքերը Արևելքում թուլացնելու նպատակով՝ գրավում է Ատրպատականը և այն միացնում Մեծ Հայքին։ Մ. թ. ա. 20 թվականին Արտաշես Բ-ի սպանությունից և Տիգրան Գ-ի թագադրումից հետո Հռոմը Ատրպատականը անջատեց Մեծ Հայքից, վերականգնեց նրա անկախությունը և թագավոր նշանակեց Արիոբարզանեսին։ Նպատակը Արևելքում Հռոմի դիրքերը ամրացնելն էր։ 2 թվականին Տիգրան Դ-ի սպանությունից հետո Հռոմը Արևելքում իր դիրքերը էլ ավելի ամրացնելու համար Մեծ Հայքի թագավոր է նշանակում իբրև թե մորական կողմով Արտաշեսյան ծագում ունեցող Արիոբարզանեսին։ Բազմելով Հայոց գահին՝ Արիոբարզանեսը վարումէ բացարձակապես հռոմայամետ քաղաքականություն, ինչը հայ ժողովուրդը չի ընդունում և դիմում է ազատագրական պայքարի, որի արդյունքում Արիոբարզանեսը զոհ է գնում հայերի կազմակերպած դավադրությանը, և գահը փոխանցվում նրա որդուն՝ Արտավազդ Դ-ին, ով գահակալում է մինչև 4 թ.-ը և նույնպես սպանվում։
Գյուղատնտեսական կորպորացիա
Գյուղատնտեսական կորպորացիա, կոոպորացիայի ձև գյուղատնտեսության մեջ։ Կորպորացիաները կազմակերպվել են 1860-1880-ական թվականներին, որպես ընկերություններ, կոոպերատիվի անդամներին տրվում էր վարկ, արտադրության միջոցներ, կազմակերպվում գյուղատնտեսական արտադրության արդյունքների վերամշակումն ու իրացումը։
ԽՍՀՄ-ում կապիտալիզմից սոցիալիզմի անցման շրջանում գյուղատնտեսական կորպորացիան վարկային, մատակարարման, իրացման ընկերությունների միջոցով համախմբում Էր գյուղացիական տնտեսությունները և նախապատրաստում դրանց՝ ընդգրկվելու արտադրական կոոպերացիաների մեջ։ Գյուղատնտեսական կորպորացիա գրեթե նույն կերպ է ընթացել մյուս սոցիալիստական երկրներում՝ որոշ յուրահատկություններով։ Հայաստանում գյուղատնտեսական արտելներ, ընկերություններ են հիմնվել դեռ նախահեղափոխական շրջանում։ Դրանք կուլակների տնօրինության տակ էին գտնվում և առևտրական արտոնություններ կորզելու միջոց էին։
Գյուղատնտեսական առաջին արտելները, հողժողկոմատի նախաձեռնությամբ, Հայաստանում կազմակերպվել են 1921 թվականին՝ Դիլիջանում և Կիրովականում։ 1923 թվականին գործում Էր 14 արտել, որտեղ ընդգրկված Էր 1384 տնտեսություն՝ ողջ գյուղական տնտեսությունների 1%-ը։ Գյուղատնտեսական կորպորացիաի բարձրագույն ձևը կոլտնտևսությունն է որի հաղթանակով ավարտվեց սոցիալիստական վերափոխման շրջանը գյուղում։
Կատեգորիա:Գյուղատնտեսություն
Ցինխուայի համալսարան
Ցինխուայի համալսարան, չինական համալսարան, գտնվում է Պեկինում, և համարվում է Չինաստանի Ժողովրդական Հանրապետության ամենահեղինակավոր համալսարաններից մեկը։ Համալսարանը տեղծվել է 1911 թվականին։ Սկզբում այն նախապատրաստական ​​դպրոց էր այն չինացիների համար, ովքեր ցանկանում էին երկրորդ ցիկլ անել ամերիկյան համալսարաններում։ 1925-ին համալսարանը վերաճեց և այժմ այն ​​առաջարկում է քառամյա բակալավրի աստիճան և ավարտական ​​և ասպիրանտուրա (մագիստրոսի և դոկտորի կոչում)։
Համալսարանը դասվում է Չինաստանի լավագույն համալսարանների ցանկին։ Համաշխարհային համալսարանների դասակարգման համաձայն, որը տրամադրվել է 2014 թվականին ՝ անգլիական Թեմզ թերթի առաջատար ուսումնասիրությունների լրացմամբ, համալսարանը աշխարհում զբաղեցնում է 48-րդ հորիզոնականը։
Ցինխուայի շրջանավարտների թվում կան քաղաքական առաջնորդներ, գիտնականներ։ Օրինակ ՝ Սի Ցզինպինը` Չինաստանի կոմունիստական ​​կուսակցության գլխավոր քարտուղարը։
Համալսարանի նշանաբանն է ՝ «Գործողությունն ավելի կարևոր է, քան բառերը»։ Ցինխուայի համալսարանի խորհրդանիշը կեռասենու ծաղիկն է, քանի որ այն մանուշակագույն և սպիտակ է, որոնք էլ Ցինխուայի խորհրդանշական գույներն են։ Ամեն տարի ապրիլի վերջին կիրակի օրը Ցինխուայի ծննդյան օրն է։ Այս օրը լաբորատորիաները բաց են այցելուների համար. Կազմակերպվում է մեծ սպորտային մրցույթ, որին կարող են մասնակցել բոլոր ուսանողները։ Այդ օրը շատ շրջանավարտներ վերադառնում են՝ նշելու համալսարանի ծննդյան օրը։
Պատմություն
Հիմնադրվելով 1911 թվականին Սինհայական հեղափոխության ժամանակ, Սուն Յաթ-Սենի կողմից, ով տապալեց Ցին կայսրության վերջին կայսրին և հանգեցրեց Չինաստանի Հանրապետության կայացմանը, Ցինխուայի համալսարանն ի սկզբանե տրամադրեց կրթություն, որը կենտրոնացած էր գիտական ​​առարկաների հիման վրա, չնայած կային նաև հումանիտար բաժիններ։ 1952 թ.-ին համալսարանների վերակազմավորումից հետո Ցինխուայի համալսարանը այլևս չուներ գրականագիտությանը նվիրված բաժին, հիմնական գիտական ​​կրթության որոշ ճյուղեր կրճատվել էին ՝ համալսարանը դարձնելով  շատ ավելի մասնագիտորեն ուղղորդված դեպի ինժեներական։
1980-ականների վերջից, Դեն Սյաոպինի կողմից ստեղծված «Չորս արդիականացում» ռեֆորմիզմի համատեքստում, պետությունը ձեռնամուխ եղավ համալսարանի վերափոխմանը ՝ դասավանդման ավելի մեծ դիվերսիֆիկացման իմաստով ։
2015 թվականի հունվարի դրությամբ համալսարանը բաղկացած էր 14 ֆակուլտետից ՝ բաժանված 56 բաժնի։ 2005 թվականի ապրիլին համալսարանն ուներ նաև 41 գիտահետազոտական ​​ինստիտուտ, 35 հետազոտական ​​կենտրոն, որոնք բաժանվել են 171 լաբորատորիայի, որոնցից 12-ը` ազգային լաբորատորիաներ են ։
Ծանոթագրություններ
Կատեգորիա:Չինաստան Կատեգորիա:Համալսարաններ ըստ երկրի
SCAT Airlines
Սկատ ավիաընկերություն, խոշորագույն ավիաընկերություններից մեկը Ղազախստանի Հանրապետությունում։ Ավիաընկերության գրասենյակը գտնվում է Չիմկենտեյում։ Իրականացնում է մարդատար չվերթներ ԱՊՀ երկրներում, ինչպես նաև այլ երկրներ՝ Թուրքիա, Թաիլանդ, Չինաստան, ԱՄՆ, Հնդկաստան, Մալայզիա, Վիետնամ։ 2012 թվականին ավիաընկերությունը տեղափոխել է ավելի քան 1 մլն. մարդ։ Բացի մարդատար չվերթներից ավիաընկերությունը նաև իրականացնում է բեռնափոխադրումներ։
Ուղղություններ
«Սկատ» ավիաընկերությունն իրականացնում է կանոնավոր չվերթներ հետևյալ ուղղություններով (2013 թվականի ապրիլի դրությամբ)`
Արտաքին հղումներ
Կատեգորիա:Ավիաընկերություններ
Ենեդա
Ենեդա (Jäneda), գյուղ Էստոնիայի Լյաենե-Վիրումաա նահանգի Տապա շրջանում։
Արտաքին հղումներ
Կատեգորիա:Էստոնիայի Լյաենե-Վիրումաա նահանգի Տապա շրջանի բնակավայրեր Կատեգորիա:Էստոնիայի գյուղեր
Դաշտոք
Դաշտոք, գյուղ Արևմտյան Հայաստանում, Բիթլիսի վիլայեթի Մշո գավառում ։
Պատմություն
Դաշտոքն ավերվել է 1915 թվականի Մեծ եղեռնի ժամանակ։
Բնակչություն
Եղել է զուտ հայաբնակ գյուղ։ 1880 թ.-ին ուներ 100 հայ բնակիչ։
Տնտեսություն
Բնակչության հիմնական զբաղմունքը երկրագործությունն ու անասնապահությունն է ։
Ծանոթագրություններ
Կատեգորիա:Արևմտյան Հայաստանի գյուղեր
Եվգենի Գոլովին
Եվգենի Ալեքսանդրովիչ Գոլովին, ռուս ռազմական և պետական գործիչ, հետևազորի գեներալ (1839 թվականից)։
Լենինա Պերվոե
Լենինա Պերվոե (Леніна Перше), գյուղ Ուկրաինայի Կիրովոգրադի մարզի Ալեքսանդրիայի շրջանում։
Եվգենի Գոլովին
Ավարտել է Մոսկվայի համալսարանը, 1797 թվականից անցել զինվորական ծառայության։ Մասնակցել է 1805 թվականից — 1807 թ. Ֆրանսիայի դեմ, 1812 թ. Հայրենական, 1806 թվականից —1812 թվականի և 1828 թվականից - 1829 թ. ռուս-թուրքական պատերազմներին։ 1828—1837 թվականներին եղել է Վարշավայի զինվորական նահանգապետ, 1838 - 1842 թվականներին՝ Կովկասյան առանձին կորպուսի հրամանատար և Կովկասի քաղաքացիական վարչության կառավարիչ։ Կռվել է Շամիչի դեմ։ 1838 թ. մարտին ճնշել է Նոր Բայազետի հայ գյուղացիների ելույթը։ Ճանապարհաշինական և ամրոցաշինական աշխատանքներ է ծավալել Հյուսիսային Կովկասում և Սև ծովի ափին, 1838 թ. հիմնադրել Նովորոսիյսկ նավահանգիստը։ 1845—1848 թթ. եղել է Մերձբալթիկայի գեներալ-նահանգապետ։ 1848 թ. նշանակվել է Պետական խորհրդի անդամ։
Կատեգորիա:Ռուս պետական գործիչներ Կատեգորիա:Ռուս ռազմական գործիչներ Կատեգորիա:Ռուս գեներալներ Կատեգորիա:Արվեստի և գիտության ոլորտում ունեցած վաստակի շքանշանակիրներ
Լենինա Պերվոե
Արտաքին հղումներ
Կատեգորիա:Ուկրաինայի Կիրովոգրադի մարզի Ալեքսանդրիայի շրջանի բնակավայրեր Կատեգորիա:Ուկրաինայի գյուղեր
Գևորգ Պատվականյան
Գևորգ Հովսեփի Պատվականյան, հայ մանկավարժ։ «Ժողովրդական կրթության գերազանցիկ»։ Հայրենական մեծ պատերազմի մասնակից։
Կենսագրություն
Գևորգ Պատվականյանը ծնվել է 1924 թվականին, Սիսիանի շրջանի Լեռնաշեն գյուղում։ Ավարտել է Գորիսի մանկավարժական ուսումնարանը։ 1941-1942 ուսումնական տարում աշխատել է Սիսիանի շրջանի Դարբաս գյուղի միջնակարգ դպրոցում, որպես մաթեմատիկայի ուսուցիչ ։
1942 թվականի հունիսին կամավոր մեկնել է բանակ, ընդունվել ռազմական հետևակային ուսումնարանը և այն չավարտած մեկնել է ռազմաճակատ։ Պատվականյանը մարտնչել է Նովոռոսիյսկի մատույցներում։ Վիրավորվել է սկզբում թեթև, իսկ երկրորդ անգամ ծանր՝ Մալայա զեմլյայի մատույցներում։ 1943 թվականի ապրիլին զորացրվել է բանակից, վերադարձել ծննդավայրը։ Պարգևատրվել է Կարմիր աստղի շքանշանով, մարտական և աշխատանքային մեդալներով ։
Կուսակցության շրջանային կոմիտեն Պատվականյանին գործուղել է ՀԿԿ Կենտկոմին կից կուսդպրոցում սովորելու, որն ավարտելուց հետո նորից շարունակել է մանկավարժական աշխատանքը։ Սիսիանի շրջանի Լեռնաշենի դպրոցում դասավանդել է հայոց լեզու և գրականություն։ 1949 թվականին ավարտել է Բաքվի Վ. Ի. Լենինի անվան մանկավարժական ինստիտուտի պատմության ֆակուլտետը։ 1958 թվականին տեղափոխվել է Երևան, աշխատել տարբեր դպրոցներում որպես ուսմասվար և տնօրեն։ 1974 թվականից եղել է Երևանի Լենինյան շրջանի № 75 միջնակարգ դպրոցի տնօրեն։ Արժանացել է «Ժողովրդական կրթության գերազանցիկ» կրծքանշանի ։
Ծանոթագրություններ
Կատեգորիա:Հայ մանկավարժներ Կատեգորիա:Հայրենական մեծ պատերազմի մասնակիցներ Կատեգորիա:Կարմիր աստղի շքանշանի ասպետներ Կատեգորիա:Դպրոցի տնօրեններ
Մասնագիտական հաշվողական մեքենա
Մասնագիտական հաշվողական մեքենա թվանշանային, նախատեսված է որոշակի դասի խնդիրների լուծման համար։ Ունիվերսալ թվանշանային հաշվողական մեքենաներից (ԹՀՄ) ավելի պարզ է և էժան, սակայն ունի տրամաբանական և հաշվողական հնարավորությունների ավելի նեղ շրջանակ։ Առավել տարածված են կառավարող (տարբեր իրական օբյեկտների և պրոցեսների կառավարման համակարգի մեջ մւոնող), որոշակի դասի մաթեմատիկական խնդիրների (զույգ արտադրյալների գումարների հաշվում, սովորական դիֆերենցիալ հավասարումների համակարգերի լուծում են) լուծման, ինֆորմացիոն-որոնող (տառա-թվանշանային մեծ ծավալի ինֆորմացիայի մեծ զանգվածների մշակման համար) մեքենաներ։ Մասնագիտական հաշվողական մեքենաները կարող են արդյունավետ օգտագործվել նաև ունիվերսալ ԹՀՄ-ների հետ մեկտեղ, օրինակ, ինֆորմացիայի նախապատրաստման և մշակման մասնակի խնդիրների, ինչպես նաև տարբեր պրոցեսների մոդելավորման խնդիրների լուծման համար։
Կատեգորիա:Համակարգիչներ
Օլիվիե Բերտրան
Օլիվիե Բերտրան, (ֆրանս․՝ Olivier Bertrand ), քանդակագործ, Մարսել, 1975 թվական, հայրը՝ ֆրանսիացի, մայրը՝ ասիացի։ Նկարչությամբ, վիզուալ արվեստով և, մասնավորապես, օրիգամիով, նա հրապուրվել է շատ վաղ տարիքում։ Տնտեսագիտական կրթություն ստանալուց և մագիստրոսի կոչում ստանալուց հետո Օլիվիե Բերտրանը վերջապես նախընտրել է զբաղվել վեբ-ձևավորմամբ:15 տարի անց նա, օգտվելով առողջության վերականգնման ժամանակահատվածից, վերադարձել է դեպի արմատներ, դեպի իր առաջին սերը։ Չնայած այս անգամ նա թուղթ չի ծալել, բայց նրա մանտրան մնացել է նույնը՝ ստվարաթուղթն է, որի հետ նա աշխատում է նոր շրջադարձով։ Միասին հավաքելով ստվարաթղթերի կտորներ՝ նա ստեղծել է իրական չափի կենդանիների քանդակներ։
Գործունեության սկիզբ
Ամեն ինչ սկսվել է այն ժամանակ, երբ կենդանիների զարմանահրաշ քանդակագործ Աուրելիեն Ռենոն կապվել է Օլիվիե Բերտրանի հետ բացատրելու համար, որ լսել է իր աշխատանքի մասին և խիստ անհրաժեշտ է համարձակվել դա ցույցադրել։ Իր հասակակիցներից մեկի կողմից այս ճանաչումը նրան վստահություն է հաղորդել։
Առաջին ցուցահանդես
Առաջին ցուցահանդեսը՝ Art Capital Salon-ը, որը տեղի է ունեցել Մեծ Պալատում՝ Grand Palais, 2019 թվականի փետրվարին։ Այս միջոցառմանը, գորիլա ն՝ «Kong»-ը, արժանացել է հասարակության հատուկ համակրանքին և պարգևատրվել Ֆրանսիայի նկարիչների ցուցահանդեսի Բրոնզե մեդալով, ինչը բացառիկ հազվադեպ մրցանակ է՝ առաջին անգամ միջոցառմանը մասնակցողի համար։
Ստվարաթղթե կենդանիների ընտրություն
Օլիվիե Բերտրան։
Տեխնիկա
Օլիվիեն հավաքում է տարբեր հաստության ստվարաթղթե արկղեր, դրանցից ամենահաստերն օգտագործում է քանդակի կմախքը կառուցելու համար։ Կմախքը պատրաստվում է միասին ծալված ստվարաթղթի կտորներից։ Որոշ արվեստի գործեր ունեն մետաղի ձողեր, որոնք ինտեգրված են կմախքի կառուցվածքի մեջ՝ հիմքին կցվելու համար։ Քանդակները մշակվում են հրակայուն նյութով և թափանցիկ էպօքսիդային  խեժով` դրանց երկարակեցությունը և ամրությունը երաշխավորելու համար։
Ծանոթագրություններ
Կատեգորիա:Քանդակագործական նյութեր Կատեգորիա:Քանդակագործություն Կատեգորիա:Ֆրանսիացի արվեստագետներ Կատեգորիա:Ժամանակակից արվեստ Կատեգորիա:Ֆրանսիացի քանդակագործներ
Գոդենոց
Գոդենոց, ուրկանոց, անբուժելի ու վարակիչ հիվանդություններով (ուրկություն, գոդություն, բորոտություն) տառապող մարդկանց խնամատուն հին և միջնադարյան Հայաստանում։ Բնակչությանը վարակներից զերծ պահելու նպատակով երկրի տարբեր վայրերում ախտավորնևրի համար կառուցվել են գոդենոցներ՝ սահմանելով անվճար սնունդ և բուժում։ Փավստոս Բուզանդը վկայում է, որ 353 թվականին Աշտիշատի ժողովում որոշում է ընդունվել՝ բոլոր գավառների «պատշաճ տեղերում» գոդեններ կառուցել, որպեսզի ախտավորները «․․․ մնան իրենց կացարաններում, դուրս չգան տառապանքով մուրալու․․․»։ Նման հիվանդների մեկուսացումն ու խնամքը Հայաստանում, ըստ Փավստոս Բուզանդի, եղել է հնավանդ, դարերից ժառանգած սովորույթ։
Կատեգորիա:Հիվանդանոցներ
Գոթա
Գոթա (Gotha), քաղաք Գերմանիայում։ Մտնում է Գոթայի շրջանի կազմի մեջ։
Քաղաքի բնակչությունը՝ 45 733 մարդ (2019 թվականի սեպտեմբերի 30-ի դրությամբ)։ Զբաղեցնում է 69,52 կմ² տարածք։ Քաղաքը բաժանված է 7 քաղաքային շրջանների։ Պաշտոնական կոդ՝ 16 0 67 029:
Գոթան Գերմանիայի ամենահին քաղաքներից է, հանդիսանում է Թյուրինգիայի մշակութային և պատմական կենտրոնը։ Քաղաքի խորհրդանիշը Ֆրիդենշտայն ամրոցն է, որը կառուցվել է 1567 թվականին բարոկկո ոճով։
Պատմություն
Այս քաղաքի մասին առաջին գրավոր հիշատակումը թվագրված է 775 թվականի հոկտեմբերով հայտնի Թյուրինգյան անտառի մոտ։ Հենց այդ ժամանակ էր, որ Կարլ Մեծ կայսրը Հերսֆելդի վանքին նվիրեց անտառապատ տարածքներ և դաշտեր Gothaha վիլլայի մոտ։ Քաղաքը հիմնված է երկու ճանապարհների հատման կետում, ինչի շնորհիվ երկար ժամանակ առևտրային կարևոր կենտրոն է եղել։ Տեղական առևտրականներին պատկառելի շահույթ բերող գլխավոր ապրանքը գինին էր։
Քաղաքի պատմական տեսարժան վայրերից մեկը 1369 թվականին անցկացված Լեյնի 12 կիլոմետրանոց ջրանցքն է։ Այն կառուցվել է կոմս Բալթազարի կարգադրությամբ՝ Գոթային ջուր մատակարարելու համար, և օգտագործվում է այդ նպատակով մինչ օրս։
XVII դարում քաղաքը դարձել է բողոքական Սաքսեն-Կոբուրգ-Գոթայի դքսության նստավայրը։ Այդ կարգավիճակում է մնացել մինչև 1918 թվականը։ Ինչպես նշում են պատմաբանները, հերցոգները Գոթան վերածել են օրինակելի, ցուցադրական քաղաքի՝ ինչպես վարչական, այնպես էլ ֆինանսատնտեսական առումով։
Լուսավորյալ կառավարիչները ոչ պակաս ուշադրություն են դարձրել գիտության և մշակույթի զարգացմանը։ Այդ իսկ պատճառով քաղաքը դարձել է քարտեզագրական և հրատարակչական գործի կենտրոն։ 1826 թվականին Գոթայում Իոսիֆ Մեյերը կազմակերպել է հրատարակչական Մատենագիտական ինստիտուտը։ Բացի այդ, հենց այստեղ է, որ առաջին անգամ Գերմանիայում ներդրվել է պարտադիր դպրոցական ուսուցում տղաների և աղջիկների համար։ Քաղաքային դղյակում ստեղծվել է պալատական թատրոն՝ առաջին մշտական թատերախմբով։ Այսօր գերմանական առաջին թատրոնը կրում է Կոնրադ Էքհոֆի անունը՝ ի պատիվ նրա հիմնադիրներից մեկի։
Դուքս Էռնստ Երկրորդը կարգադրել է քանդել քաղաքային ամրոցները և դրանց տեղում անգլիական այգի հիմնել։ Այստեղ էլ նրա հրամանով կանգնեցվել է աստղադիտարան, որի՝ որպես հուշարձանի հսկումը կարգադրել էր կտակով։
Գոթան համարվում է Գերմանիայի ժամանակակից ապահովագրական բիզնեսի ծննդավայրը։ 1820-ին Էռնստ-Վիլհելմ Առնոլդին այս քաղաքում ստեղծել է փոխադարձության սկզբունքի վրա հիմնված ապահովագրական Gothaer Feuerversicherungsbank բանկը, այժմ` Gothaer՝ Քյոլնում գտնվող գլխամասային գրասենյակով։
Երկրորդ համաշխարհային պատերազմի ավարտին քաղաքը փաստացի չի տուժել, քանի որ գերմանացի պարետն այն ժամանակին հանձնել է ամերիկյան զորքերին։ Ավելի ուշ այն դարձել է Խորհրդային օկուպացիոն գոտու մի մասը և, համապատասխանաբար, հայտնվել ԳԴՀ-ի տարածքում։
Քաղաքում էր գտնվում Gothaer Waggonfabrik գործարանը՝ նաև տրամվայներ արտադրող, որոնք շահագործվում էին ԽՍՀՄ որոշ քաղաքներում (մասնավորապես՝ Եվպատորիայում, Լվովում)։
Քույր քաղաքներ
Գոթայի քույր քաղաքներն են.
Արտաքին հղումներ
Կատեգորիա:Գերմանիայի քաղաքներ Կատեգորիա:Եվրոպական քաղաքներ Կատեգորիա:Թյուրինգիա
Արիներ
Արիներ, արիք (airya-, հին հնդկ.՝ ā́rya-, ), հնդիրանական ժողովուրդների հին անվանումը։ Գիտության մեջ «Արիներ» տերմինը օգտագործվում է հնդիրանական լեզուներով խոսող ցեղերի ու ժողովուրդների վերաբերյալ ։ Հին Հնդկաստանի և հին Իրանի ժողովուրդները հնդիրանական հնագույն հուշարձաններում իրենց անվանել են արիներ, որը նշանակում է լիիրավ մարդիկ՝ ի տարբերություն հարևան կամ նվաճված ժողովուրդների։ 7-րդ դարի « Աշխարհացույց »-ի մեջ Արիք է կոչվում Կենտրոնական Իրանի նահանգներից մեկը, որը համապատասխանում է Ստրաբոնի հիշատակած Արիանա տարածաշրջանին ։ Արիացի տերմինը օգտագործվել է նաև հետադեմ պատմագրության մեջ (մասնավորապես ֆաշիստական Գերմանիայում)՝ հակագիտական մեկնաբանությամբ   ։
Պատմական ակնարկ
Գիտական գրականության մեջ արիացիներ եզրույթին համապատասխանում է հնդիրանցիներ, հնդիրանական ժողովուրդներ հասկացությունը։ Հնդիրանցիները Ք. ա. 2-րդից 1-ին հազարամյակների սահմագծին հնդեվրոպական լեզվաընտանիքից անջատված և դեպի հարավ ու արևելք տեղաշարժված այն ցեղերի են, որոնք Ք. ա. II-I հազ. սկզբին բնակություն են հաստատում Իրանական բարձրավանդակում ու Հյուսիսային Հնդկաստանի հարթավայրերում և որոշ ժամանակ անց լիովին փոխում տարածաշրջանի էթնոլեզվական և կրոնամշակութային պատկերը ։
Ստուգաբանության փորձեր
Նախաձև a/āri̯a- բառի ծագման վերաբերյալ դեռևս 19-րդ դարից առաջարկվել են տարբեր ստուգաբանություններ, սակայն դրանցից ոչ մեկը վերջնականապես ընդունված չէ։ Ենթադրաբար այն հանգում է հնդեվր. *ar-i̯-o- ձևին, որն արտահայտված է նաև հին իռլ. aire «ազնվազարմ», «ազատ» և հին սկանդ. arjōstēR՝ «ազնավազարմներ» բառերում։
Էմիլ Բենվենիստը *ar-i̯-o- բառը թարգմանում է որպես «հյուրասիրություն ցուցաբերող» հանդեպ *ari-ների (հին հնդկ. ari «ընկեր», նաև «թշնամի», «օտար»)։
Հին հնդկերեն ari ընկեր», նաև «թշնամի», «օտար» բառը ենթադրում է, որ զուգահեռ է խեթերեն ara՝ «ընկեր» և հայերեն ari՝ «քաջ» ձևերին։ Օսվալդ Սեմերենյին այս բառի համար ենթադրում է մերձավորարևելյան աղբյուր՝ հմմտ. ուգար. 'arj` «բարեկամ», «ընկեր»։
Վլադիսլավ Իլյիչ-Սվիտիչը, հենվելով այն բանի վրա, որ բառն ինքնին հնդեվրոպական կառուցվածք ու տեսք չունի (բառասկզբյան a-, սպասված կոկորդային *He-ի փոխարեն, իրար կողքի երկու ձայնորդների առկայություն), նախահնդեվրոպական *ar-i̯-o- ձևը բխեցնում է անմիջականորեն սեմական լեզուներից (հմմտ. հին եբր. ḥōrim «ազնվականներ», «ազատներ», ḥ-r-r՝ «ազատ արձակել» արմատից)։
Հնագույն կիրառություն
«Արիա» տերմինի հնագույն վկայությունները պահպանվել են հնդիրանական ժողովուրդներից ամենահին գրավոր ավանդույթ ունեցող հնդարիացիների մոտ ։
Վեդայական սանսկրիտ
Ռիգվեդայում ārya բառը հանդիպում է 34 հիմներում, 36 անգամ։ Այն օգտագործվում է որպես վեդայական կրոնը դավանող բոլոր արիական ցեղերի ընդհանուր էթնոնիմ և հակադրվում է ոչ արիացիներ՝ anārya, dasyu-, dasa- տեղաբնիկ թշնամիներին։
Բուդդայականության մեջ
Բուդդայական գրականության մեջ արիա բառը հանդիպում է «ազնվական», «սուրբ» իմաստներով և ավելի հաճախ, քան հինդուիստական գրականության մեջ։
Իրանական աշխարհ
Ավեստայում airya- անունը լայնորեն կիրառվում է որպես Ավեստան ստեղծած ժողովրդի ինքնանվանում։ Հանդիպում է մի շարք արտահայտություններում, ինչպիսիք են՝ airyō.šayanəm - «արիացիների բնակության վայր», airyō.xšuθa- լեռան անվանում արևելյան Իրանում «արիացիների գոհունակություն», airyanəm x˘arənō - «արիացիների փառք, հարստություն», ինչպես նաև լեգենդար airyanəm vaējō (զրադաշտական պահլավերենով՝ ērān-vēž, սողդ.՝ 'ry'n wyžn (*aryān vēžan), թուրֆ. պարթ. (///n wyžn ,) - «արիացիների տարածք, արիական աշխարհ»՝ ըստ իրանական ավանդույթի Ահուրամազդայի կողմից ստեղծված առաջին վայրը։
Հին պարսկերեն արձանագրություններում ariya- էթնոնիմն օգտագործվում է 3 ենթատեքստով.
Հին հույներին ևս հայտնի էր իրանական ցեղերի ընդհանուր անվանումը. հին հունական աղբյուրներում հանդիպում է ἄριοι ձևը՝ որպես մարերի անվանում (Հերոդոտոս), Αρειανοί՝ ժողովուրդ, որին պատկանում էր Զրադաշտը , ἡ 'Αρειανή՝ Արիանա (Ստրաբոն), որն ընդգրկում է Մարաստանի և Պարսկաստանի մի մասը, ինչպես նաև բակտրիացիներին ու սողդերին հյուսիսում, քանի որ նրանք խոսում էին գրեթե նույն լեզվով՝ չնչին տարբերություններով ։
Միջինիրանյան դարաշրջան
Սասանյաններն այս տերմինին հաղորդում են քաղաքական նշանակություն՝ ներմուծելով «Իրանական կայսրություն» հասկացությունը՝ պարթ. aryānšahr (ʾryʾnḥštr), միջ. պրսկ. ērānšahr (ʾylʾnštr) < հին պրսկ. *aryānām xšaθra՝ «Արիացիների թագավորություն»։ Արքաներն իրենց անվանում են šāhān-šāh Ērān ud Anērān (MLKʾn MLKʾ ʾyrʾn W ʾnyrʾn) (βασιλεύς βασιλέων ἀριανων)` «Իրանի և ոչ Իրանի արքաներ» ։
Հայկական աղբյուրներ
Հայ պատմագիրները «արիք» են համարել բացառապես պարսիկներին։ Հին հայկական աղբյուրներում գործածվում է «Արիք և Անարիք» տերմինը, որոնք համապատասխանում են պահլավերեն «Երան և Աներան» արտահայտությանը (Եղիշեն օգտագործում է «Երան և Աներան» ձևը)։ Հ․ Հյուբշման կարծիքով՝ «Արիք և Անարիք» տերմինը հայերեն է փոխառվել դեռևս պարթևական ժամանակաշրջանում ։
Ծանոթագրություններ
Կատեգորիա:Իրանական ազգեր Կատեգորիա:Հնդարիական ազգեր Կատեգորիա:Հնդիրանական ազգեր Կատեգորիա:Հին ազգեր Կատեգորիա:Հնդկաստանի պատմություն Կատեգորիա:Ավեստա
Տեխաս շրջան (Միսսուրի)
Տեխաս շրջան (Texas County), ԱՄՆ Միսսուրի նահանգի 114 վարչական միավորներից մեկը։ Ընդհանուր տարածությունը 3.054 կմ² է, բնակչությունը՝ 26.008 մարդ (2010 թ. տվյալներով)։ Շրջկենտրոնն է Հյուստոն բնակավայրը։ Կազմավորվել է 1843 թ.։
Կատեգորիա:Միսսուրիի շրջաններ
Բասենևիլ
Բասենևիլ (Basseneville), համայնք Ֆրանսիայի Ստորին Նորմանդիա մարզի Կալվադոս գավառում ։
Բնակչությունը 2010 թվականի դրությամբ կազմում է 260 մարդ, բնակչության խտությունը` 24.55 մարդ/կմ²։ Բնակավայրը զբաղեցնում է 10.59 կմ² տարածք։
Աշխարհագրություն
Գտնվում է Փարիզ քաղաքից 185 կմ արևմուտք, Կան քաղաքից` 18 կմ արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 178 աշխատունակ (15-64 տարեկան) բնակիչ, որոնցից ակտիվ էին 125-ը, իսկ ոչ ակտիվները` 53։ Ակտիվության ցուցանիշը կազմում է 70,2 %։ 125 աշխատունակ մարդկանցից աշխատել է 114 անձ (61 տղամարդ և 53 կին)։ Գործազուրկ են եղել 11 անձ (7 տղամարդ և 4 կին)։ 53 անաշխատունակներից 14-ը եղել են աշակերտներ կամ ուսանողներ, 18-ը` թոշակառուներ, իսկ 21-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Ռոբին Հուդ (ֆիլմ, 2010)
Ռոբին Հուդ (Robin Hood), Ռիդլի Սքոթի գեղարվեստական ֆիլմ՝ նկարահանված Ռոբին Հուդի մասին լեգենդի հիման վրա։ Առասպելական նետաձիգի դերը կատարում է Ռասել Քրոուն։ Ֆիլմի շնորհահանդեսը կայացել է 2010 թվականի մայիսի 7֊ին, Ռուսաստանում՝ 2010 թվականի, մայիսի 12֊ին ։ Universal-ը ֆիլմի գաղափարը ստացել է 2007 թվականին, երբ գրվել է «Նոթինգհեմ» (Nottingham) անվանումով սցենարը։ Ֆիլմը պետք է պատմեր Նոթինգհեմի Շերիֆի սխրանքների մասին, որի դերն էլ պետք է խաղար Ռասել Քրոուն։ Սակայն Ռիդլի Սքոթը չընդունեց սցենարը, և 2008 թվականի ընթացքում այն վերագրվեց Ռոբին Հուդի՝ ավազակ դառնալու ճանապարհի պատմության հիման վրա։ Անձամբ շերիֆը պահպանվեց որպես պատմության մաս, չնայած նրա դերը կրճատվեց երեք դրվագով։ «Նոթինգհեմ»֊ը վերանվանվեց, որպեսզի ֆիլմի անվանումն ավելի ավանդական հնչի։ Ֆիլմի նկարահանումները սկսվել են 2009 թվականի մարտի 30-ից։
Սյուժե
Ֆիլմում Ռոբինը Ռիչարդ Առյուծասրտի բանակի նետաձիգ է, իսկ չարագործները ֆրանսիացիներն են ։ Ֆիլմի սկզբում Ռիչարդն իր բանակով գրոհում է ֆրանսիական ամրոցը։ Գրոհի ժամանակ արքան պարանոցի վրա ստանում է մահացու վիրավորում և մահանում է։ Ռիչարդի մահից հետո Ռոբինը որոշում է վերադառնալ Անգլիա։ Նա իր ընկերներ-նետաձիգների խմբով անցնում է անտառի միջով դեպի Ֆրանսիայի ափերը։ Այդ ժամանակ Ռիչարդի ասպետներից մեկը հենց այդ ափն է նետում մահացած արքայի թագը, որը պետք էր փոխանցել Անգլիայի հաջորդ արքային։ Հանկարծ նրանց վրա հարձակվում են, սակայն Ռոբինի օգնության եկած ջոկատը կարողանում է ետ խլել թագը։ Ասպետը, մահանալով, Ռոբինին խնդրում է իր սուրը հասցնել իր հորը, ով Նոթինգհեմում է։ Ռոբինը վերադառնում է Անգլիա, թագը հանձնում է նոր արքային՝ Իոհան Անհողինին, և գնում Նոթինգհեմ։ Որպեսզի այդ գույքը չանցնի թագավորությանը, Ռոբինը ստիպված է լինում ձևացնել, որ ինքն այն նույն ասպետն է, ում սուրը որ կրում էր, և դառնալ Լեդի Մերիոնի «ամուսինը»։ Միևնույն ժամանակ ֆրանսիացիները որոշում են օգտվել խառնաշփոթից և ափ հանում իրականացնել Անգլիայում։ Սակայն արքային՝ Ռոբինի օգնությամբ, հաջողվում է հակահարված տալ նրանց և դուրս շպրտել երկրից։ Մարտի ժամանակ Ռոբինը շատ խիզախորեն է կռվում, ինչը դուր չի գալիս Իոհանին։ Հաղթանակից հետո նա Ռոբինին օրենքից դուրս է հայտարարում։ Ռոբինն իր ընկերների, մոտ զինակիցների և Մերիոնի հետ, որի նկատմամբ այդ ժամանակ հայտնվում են փոխադարձ զգացմունքներ, հեռանում է Շերվուդի անտառ ։
Պրոդյուսեր Մարկ Շյուգերը հայտարարել է․
Քննադատություն
Ֆիլմը տարբեր քննադատություններ է ստացել։ Rotten Tomatoes կայքում ֆիլմն ունի 43 % դրական կարծիքներ՝ հիմնված 215 կարծիքի վրա։ Metacritic կայքը ֆիլմին տվել է 53 % դրական գնահատականներ։
Արտաքին հղումներ
Կատեգորիա:2010 ֆիլմեր Կատեգորիա:Անգլերեն ֆիլմեր Կատեգորիա:Imagine Entertainment ֆիլմեր Կատեգորիա:Բրիտանական ֆիլմեր Կատեգորիա:Ֆրանսերեն ֆիլմեր Կատեգորիա:Universal Pictures ֆիլմեր Կատեգորիա:Ամերիկյան դրամա ֆիլմեր Կատեգորիա:Ֆիլմեր Ռոբին Հուդի մասին Կատեգորիա:Ֆիլմեր, որոնց գործողությունները տեղի են ունենում Լոնդոնում Կատեգորիա:Ֆրանսիայում նկարահանված ֆիլմեր Կատեգորիա:2010-ականների դրամա ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան էքշն արկածային ֆիլմեր Կատեգորիա:Ֆիլմեր, որոնց գործողությունները տեղի են ունենում Ֆրանսիայում Կատեգորիա:Ֆիլմեր, որոնց գործողությունները տեղի են ունենում Անգլիայում Կատեգորիա:Relativity Media ֆիլմեր Կատեգորիա:Ամերիկյան կինոէպոպեաներ Կատեգորիա:Ռիդլի Սքոթի ֆիլմեր Կատեգորիա:Ամերիկյան արկածային ֆիլմեր Կատեգորիա:Ամերիկյան մարտաֆիլմեր Կատեգորիա:Բրիտանական մարտաֆիլմեր Կատեգորիա:Բրիտանական պատմական ֆիլմեր Կատեգորիա:Ամերիկյան պատմական ֆիլմեր Կատեգորիա:2010-ականների արկածային ֆիլմեր Կատեգորիա:Բրիտանական արկածային ֆիլմեր Կատեգորիա:2010-ականների պատմական ֆիլմեր Կատեգորիա:Միջնադարի թեմատիկ ֆիլմեր Կատեգորիա:Բրիտանական դրամա ֆիլմեր Կատեգորիա:Ամերիկյան ռազմական ֆիլմեր Կատեգորիա:Բրիտանական ռազմական ֆիլմեր Կատեգորիա:Անգլիայում նկարահանված ֆիլմեր Կատեգորիա:Լոնդոնում նկարահանված ֆիլմեր Կատեգորիա:Պեպլումներ Կատեգորիա:Խաչակրաց արշավանքների մասին ֆիլմեր Կատեգորիա:Մեծ Բրիտանիայում նկարահանված ֆիլմեր
Ժողովածու (2515)
Ժողովածու (2515), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2515 թվի տակ։ Ձեռագիրը գրվել է 1323 թվականին Ծործորու վանքում։ Ստացողը եղել է Տիրատուր Բաբունին։ Գրված է թղթի վրա, որը ունի 16X12 չափս։ Ձեռագիրը կազմված է 342 թերթից։ Գրված է միասյուն բոլորգրով։ Ունի կիսախորան, լուսանցազարդ մանրանկարներ։ Պահպանակը գրված է՝ մագաղաթի վրա՝ ուղղագիծ երկաթագրով, վրացերենով։ Կազմը` կաշեպատ տախտակ դրոշմազարդ, աստառը՝ զարդահյուս մետաքս։ Հիշատակարաններ՝ 82ա, 109ա, 121ա, 347բ, ստացողի՝ 81բ, հետագայի՝ 170ա (16-17-րդ դարեր) ։
Ծանոթագրություններ
Կատեգորիա:Մատենադարանի ձեռագրեր
Սոֆիա Հովսեփյան
Սոֆիա Ազատի Հովսեփյան, հայ քաղաքական գործիչ, ՀՀ ԱԺ 7-րդ գումարման պատգամավոր ։ ՀՀ ԱԺ «Իմ քայլը» խմբակցության անդամ ։
Կենսագրություն
Սոֆիա Հովսեփյանը ծնվել է 1981 թվականի ապրիլի 20-ին Շիրակի մարզի Մեծ Մանթաշ գյուղում։
2006 թվականին ավարտել է Խաչատուր Աբովյանի անվան հայկական պետական մանկավարժական համալսարանի մանկավարժության և հոգեբանության ֆակուլտետի իրավաբանական հոգեբանության բաժինը։
2017 թվականին դարձել է նույն բուհի լոգոպեդիայի և վերականգնողական թերապիայի ամբիոնի հայցորդ։
2007-2008 թվականներին եղել է «Հույսի կամուրջ» ՀԿ արտ թերապևտ, իսկ 2007-2018 թվականներին՝ Ջոն Կիրակոսյանի անվան թիվ 20 դպրոցի հոգեբան, արտ թերապևտ։
2007-2008 թվականներին եղել է ՅՈՒՆԻՍԵՖ-ի «Կրթություն բոլորի համար» ծրագրի շրջանակներում հատուկ կրթության մասնագետների վերապատրաստող։
2008 թվականից էլ եղել է «Ներառական կրթություն» դասընթացի վերապատրաստող մասնագետ, փորձագետ։
Սոֆիա Հովսեփյանը 2009-2013 թվականներին եղել է «ՁԻԱՀ-ի կանխարգելում, կրթություն և խնամք» ՀԿ «Առողջ ապրելակերպ» ծրագրի դասավանդող մասնագետ, իսկ 2010-2011 թվականներին՝ «Փրկենք երեխաներին» ՀԿ «Տարածաշրջանային նախաձեռնություն» ծրագրի համակարգող։
2015 թվականին դարձել է «Հույս և օգնություն» ՀԿ «Սեռական բռնություն», «Հանդուրժողականություն, խարան և խտրականություն, կարծրատիպեր», «Ապահով համացանց» ծրագրերի սեմինարավար։
2013-2015 թվականներին՝ «Բաց հասարակության հիմնադրամներ-Հայաստան» ՀԿ «Ներառական կրթության դժվարությունները և պատճառները» ծրագրի փորձագետ։
2013-2018 թվականներին եղել է «Դպրոցական ծնողխորհուրդների անդամների ազգային ասոցիացիա» ՀԿ ներառական կրթության վերապատրաստող մասնագետ, իսկ 2015-2018 թվականներին՝ Գյումրիի «Էմիլի արեգակ» խնամքի կենտրոնի դասընթացավար, խորհրդատու։
2016-2018 թվականներին՝ «Արմավիրի զարգացման կենտրոն» ՀԿ վերապատրաստող մասնագետ։ 2016-2018 թվականներին «Հույսի կամուրջ» ՀԿ «Սահուն անցում մանկապարտեզից դպրոց» ծրագրի համակարգող։
2018 թվականից դարձել է Շիրակի Միքայել Նալբանդյանի անվան պետական համալսարանի դասախոս։
2018-2019 թվականներին դարձել է Շիրակի մարզպետի տեղակալ։
2004-2007 թվականներին եղել է «Վորլդ Վիժն Հայաստան» (World Vision Armenia) միջազգային կազմակերպության հոգեբան։ Սոֆիա Հովսեփյանը 2005-2011 թվականներին եղել է Հայկական Կարմիր խաչի ընկերության երիտասարդական բաժնի ՄԻԱՎ-ի կանխարգելմանն ուղղված ծրագրերի ուսուցանող։ Նա 2006-2011 թվականներին նաև եղել է «Հոգեբանների ակումբ»-ի անդամ, իսկ 2008-2011 թվականներին՝ «Միջմշակութային ուսումնասիրությունների, ուսուցման և երկխոսության միջազգային կենտրոն» ՀԿ գործող  անդամ։
2009-2017 թվականներին ՀՀ դպրոցներում եղել է «Թմրամիջոցների դեմ պայքարի» կոալիցիայի անդամ։ 2009 թվականին՝ «Ճանաչիր քո երկիրը», 2011 թվականին՝ «Պատմամշակութային հուշարձանների պահպանում» նախաձեռնությունների հիմնադիր անդամ։
2010 թվականին դարձել է «Հեռուստաեթերի մաքրման պահանջ», 2014 թվականին՝ «Ոչ թալանին» (Էլեկտրիկ Երևան), «Աջակցենք սահմանամերձ բնակավայրերին», 2015թ.՝ «Ապրանքներ անմիջապես գյուղերից», 2016թ.՝ «Աջակցություն թիկունքից առաջնագիծ»,  «Աջակցենք զոհված զինվորների ընտանիքներին» նախաձեռնությունների հիմնադիր անդամ, համակարգող։ Սոֆիա Հովսեփյանը 2014 թվականին դարձել է «Դեմ եմ» շարժման կրթության հարցերի համակարգող, իսկ 2016 թվականին՝ Կողբ և Բերդավան համայնքներում իրականացվող «Եռաչափ մոդելավորում» և «Ծրագրավորում» ծրագրերի համակարգող։
2017 թվականի նա դարձել է «Ինովացիոն և տեխնոլոգիական համայնք» սոցիալական հասարակական կազմակերպության հիմնադիր։
2018 թվականի դեկտեմբերի 9-ին ընտրվել է ԱԺ պատգամավոր է «Իմ քայլը» կուսակցությունների թիվ 11 ընտրատարածքի տարածքային ընտրական ցուցակով։ «Խաղանք և սովորենք», «Համընդհանուր ներառում» ուսումնաօժանդակ ձեռնարկների և մի շարք հոդվածների հեղինակ է։
Ընտանիք
Ամուսնացած չէ։
Ծանոթագրություններ
Կատեգորիա:ՀՀ ԱԺ 7-րդ գումարման պատգամավորներ Կատեգորիա:Ապրիլի 20 ծնունդներ Կատեգորիա:Հայ քաղաքական գործիչներ Կատեգորիա:Հայ պետական գործիչներ
(5175) Աբլե
(5175) Աբլե (Ables), աստերոիդ աստերոիդների գոտի ներքին մասում։ Հայտնաբերվել է 1988 թվականի նոյեմբերի 4-ին Կարոլին Շումեյկերի և Յուջին Շումեյկերի կողմից Պալոմարում ։
Միջին հեռավորությունը Արեգակից կազմում է 1,967111 ա. մ., առավելագույնը մոտենում է 1,8905 ա. մ. հեռավորության վրա և հեռանում 2,0438 ա. մ. ։ Արեգակի շուրջ մեկ ամբողջական պտույտ է կատարում 1007,72 երկրային օրվա ընթացքում, իր ուղեծրով շարժվելով միջինում 0,35724 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 16,85° անկյուն։
Աբլե աստերոիդը պատկանում է Հունգարիայի աստերոիդների ընտանիքին։ Այս ընտանիքի աստերոիդները շարժվում են Արեգակի շուրջ 1,78 - 2,00 ա. մ. միջակայքում ընկած մեծ կիսաառանցքներով, ունեն 16-34° ուղեծրի թեքում և ոչ ավելին քան 0,18 էքսցենտրիսիտետ։ Հունգարիայի աստերոիդների ընտանիքը ունի միանգամից երկու մոլորակների հետ ուղեծրային ռեզոնանս՝ Մարսի հետ 3:2 և Յուպիտերի հետ 9:2։
Արտաքին հղումներ
Կատեգորիա:Հունգարիայի ընտանիքի աստերոիդներ Կատեգորիա:1988 թվականին հայտնաբերված աստղագիտական մարմիններ Կատեգորիա:Կարոլին Շումեյկերի կողմից հայտնաբերված աստերոիդներ Կատեգորիա:Յուջին Շումեյկերի կողմից հայտնաբերված աստերոիդներ Կատեգորիա:Աստերոիդների գոտու ներքին մասի աստերոիդներ